****

**ข่าวประชาสัมพันธ์**

**ธนาคารกรุงไทย ฉลองครบรอบ 53 ปี กรุงไทยคุณธรรม**

**สร้างปรากฏการณ์ NEXT สู่อนาคต ด้วย 5 ฟีเจอร์ใหม่**

วันนี้ (14 มีนาคม 2562) ธนาคารกรุงไทย ได้จัดงานฉลองครบรอบ 53 ปี กรุงไทยคุณธรรม สร้างปรากฏการณ์ NEXT สู่อนาคต โดยคณะกรรมการธนาคาร ผู้บริหาร และพนักงานได้ร่วมกันตักบาตรข้าวสารอาหารแห้ง แด่พระภิกษุสงฆ์ จำนวน 54 รูป ถวายภัตตาหารแด่ สมเด็จพระพุฒาจารย์ (สนิท ชวนปญฺโญ) เจ้าอาวาสวัดไตรมิตรวิทยารามวรวิหาร รวมทั้งร่วมกันบริจาคเงินให้แก่มูลนิธิเทคโนโลยีสารสนเทศตามพระราชดำริสมเด็จพระเทพรัตนราชสุดาฯ สยามบรมราชกุมารี เพื่อสนับสนุน และพัฒนาการนำเทคโนโลยีสารสนเทศไปประยุกต์ใช้ เพิ่มโอกาสในการศึกษา อาชีพ และการมีคุณภาพชีวิตที่ดี หลังจากนั้นได้จัดงานฉลองความสำเร็จ แอปพลิเคชั่น กรุงไทย NEXT 5 เดือน 5 ล้านผู้ใช้งาน 500 ล้านรายการ พร้อมเปิดตัว 5 ฟีเจอร์ใหม่ รวมทั้งจัดกิจกรรมตลาดนัดไร้เงินสด กรุงไทย NEXT Fair โดยมี **ดร.เอกนิติ นิติทัณฑ์ประภาศ** ประธานกรรมการ **นายผยง ศรีวณิช** กรรมการผู้จัดการใหญ่ พร้อมด้วย **ณเดชน์ คูกิมิยะ** พรีเซ็นเตอร์ แอปฯ กรุงไทย NEXT ร่วมเปิด งาน ณ อาคารสำนักงานใหญ่

**ดร.เอกนิติ นิติทัณฑ์ประภาศ** กล่าวว่า ตลอดระยะเวลา 53 ปีที่ผ่านมา ในฐานะธนาคารพาณิชย์ของรัฐ และเป็นเสาหลักของเศรษฐกิจชาติ ธนาคารได้มีส่วนร่วมในการผลักดันนโยบายสำคัญของประเทศ การพัฒนาโครงสร้างพื้นฐานระบบการชำระเงินอิเล็กทรอนิกส์ของประเทศ ตลอดจนตอบสนองนโยบาย Digital Economy และ National e-Payment ของภาครัฐอย่างเต็มที่ เพื่อดูแลประชาชนในระดับฐานรากให้เข้าถึงบริการทางการเงินอย่างทั่วถึง นอกจากนี้ ยังให้ความสำคัญกับการเติบโตที่ยั่งยืน การดูแลทุกภาคส่วนอย่างเท่าเทียมและยุติธรรม วางระบบการบริหารจัดการภายใต้กรอบการกำกับดูแลกิจการที่ดี โปร่งใส ใส่ใจคุณธรรม มุ่งเน้นการสร้างคุณธรรมภายในองค์กร รวมทั้งต่อต้านการทุจริตคอร์รัปชั่นทุกรูปแบบ ตามหลักการ Zero Tolerance โดยเฉพาะอย่างยิ่งการปลูกจิตสำนึกพนักงานให้ยึดมั่นในการปฏิบัติงานด้วยความถูกต้อง ซื่อสัตย์ สุจริต บริการลูกค้าโดย ยึดหลัก Market Conduct ให้ข้อมูลลูกค้าที่ครบถ้วนและถูกต้อง รวมทั้งยกระดับ 3 Lines of Defense โดยเชื่อมั่นว่าการเป็นองค์กรกรุงไทยคุณธรรม ยึดหลักบรรษัทภิบาลเป็นกรอบสำคัญในการปฏิบัติงาน จะทำให้ลูกค้าและประชาชนเกิดความเชื่อมั่น ให้ความไว้วางใจ ซึ่งจะช่วยให้ธนาคารสามารถรักษาและขยายฐานลูกค้าไปได้อย่างกว้างขวางและมั่นคง เพิ่มโอกาสในการขยายฐานลูกค้ากลุ่มใหม่ที่มีศักยภาพ เติบโตอย่างแข็งแกร่งและมีเสถียรภาพ เป็นธนาคารชั้นนำของประเทศต่อไป

ด้าน **นายผยง ศรีวณิช** เปิดเผยว่า ตลอด 5 เดือนที่ผ่านมา หลังเปิดตัว กรุงไทย NEXT ปรากฏว่า มียอดผู้ใช้งานถึง 5 ล้านยูสเซอร์ และมียอดธุรกรรมสูงกว่า 500 ล้านครั้ง และธนาคารยังเดินหน้าเชื่อมต่อไปสู่ลูกค้าในทุกกลุ่ม ทุกสาขาอาชีพ ทั่วทุกภูมิภาค ให้สามารถเข้าถึงธุรกรรมทางการเงินออนไลน์ผ่าน กรุงไทย NEXT ที่ใช้ง่าย สะดวก ปลอดภัย และมีเครือข่ายการทำธุรกรรมการเงินครอบคลุมที่สุดในประเทศ ธนาคารได้ลงพื้นที่ทํากิจกรรมทางการตลาดอย่างเข้มข้นและต่อเนื่อง โดยเฉพาะกิจกรรมด้านวัฒนธรรมและประเพณีอันดีงามของท้องถิ่น และในโอกาสฉลองครบรอบ 53 ปี

เพื่อขับเคลื่อนธนาคารสู่การเป็น Invisible Banking อย่างแท้จริง และสร้างปรากฏการณ์กรุงไทย NEXT สู่อนาคต ธนาคารได้พัฒนา 5 ฟีเจอร์ใหม่ สำหรับ กรุงไทย NEXT ได้แก่ **บริการถอนเงินไม่ใช้บัตร** ผ่านเครื่องเอทีเอ็มกรุงไทยกว่า 8,800 เครื่องทั่วประเทศ **เปิดบัญชีออนไลน์ไม่มีขั้นต่ำ** ไม่เสียค่าธรรมเนียมรักษาบัญชี **บริการตรวจสอบเครดิตบูโรออนไลน์** ด้วยตนเอง ตลอด 24 ชั่วโมง **Krungthai Connext** รู้ทุกความเคลื่อนไหวทางการเงินผ่าน LINE สมัครง่าย ไม่มีค่าใช้จ่าย และ **สมาร์ท AI** ระบบอัจฉริยะที่รู้ใจ แนะนำรายการธุรกรรมที่สำคัญ พร้อมโปรโมชั่นพิเศษเฉพาะผู้ใช้งานแต่ละท่าน ทั้งนี้ เพื่อให้กรุงไทย NEXT ตอบโจทย์ทุกความต้องการของลูกค้า

**ณเดชน์ คูกิมิยะ** พรีเซ็นเตอร์ กรุงไทย NEXT กล่าวปิดท้ายว่า ขอเชิญชวนประชาชนร่วมสัมผัส 5 ฟีเจอร์ใหม่ของกรุงไทย NEXT ที่ใช้งานง่าย สะดวก รวดเร็ว ปลอดภัย และตอบโจทย์ไลฟ์สไตล์การทำธุรกรรมทางการเงินของคนยุคดิจิทัล โดยที่ผ่านมาได้มีโอกาสลงพื้นที่ทำกิจกรรมร่วมกับธนาคารกรุงไทยในจังหวัดต่างๆ รู้สึกประทับใจมากที่ประชาชนในภูมิภาคต่างๆ มีโอกาสใช้บริการกรุงไทย NEXT ทำให้ชีวิตครบแอปเดียวอยู่ และภูมิใจที่เป็นส่วนหนึ่งในการร่วมผลักดันประเทศให้ก้าวสู่สังคมไร้เงินสดอย่างแท้จริง

ฝ่ายกลยุทธ์การตลาด

โทร. 0-2208-4174-8

14 มีนาคม 2562